În temeiul Legii Societăţilor nr. 31/1990, republicată, cu modificările şi completările ulterioare, Legii nr. 297/2004 privind piaţa de capital, cu modificările şi completările ulterioare, Regulamentului C.N.V.M. nr. 6/2009 privind exercitarea anumitor drepturi ale acţionarilor în cadrul adunărilor generale ale societăţilor, cu modificările şi completările ulterioare, Regulamentului nr. 1 privind emitenţii şi operaţiunile cu valori mobiliare, cu modificările şi completările ulterioare, Legii nr. 24/2017 privind emitenţii de instrumente financiare şi operaţiuni de piaţă

Şi având în vedere solicitarea de completare a ordinii de zi a Adunarii Generale Ordinare a Acţionarilor din data de 20 aprilie 2017, ora 1000 adresată de acţionarii Fondul Proprietatea şi Fondul de Pensii Adminstrat Privat NN, deţinând împreună 6,1288% din capitalul social al Societăţii la data de 31.03.2017

**Consiliul de Administraţie al BRD – GROUPE SOCIETE GENERALE S.A.,**

reunit în data de 05 aprilie 2017, ora 1700 completează şi republică ordinea de zi

### A ADUNĂRII GENERALE ORDINARE A ACŢIONARILOR ŞI

**ADUNARII GENERALE EXTRAORDINARE A ACŢIONARILOR**

din data de 20 aprilie 2017, ora 1000 şi, respectiv, ora 1100, la Turn BRD, Bd. Ion Mihalache nr. 1-7, sector 1, Bucureşti (etaj 1, Sala Auditorium), pentru toţi acţionarii înregistraţi în Registrul Acţionarilor la sfârşitul zilei de 11 aprilie 2017 (data de referinţă),

după cum urmează:

**ADUNAREA GENERALĂ ORDINARĂ A ACŢIONARILOR:**

1. Alegerea Doamnei Mariana DINU, acţionar al BRD – Groupe Societe Generale S.A., respectiv în lipsa acesteia a Doamnei Adina Ileana RĂDULESCU pentru a asigura secretariatul şedinţei Adunării Generale Ordinare a Acționarilor;
2. Aprobarea situaţiilor financiare anuale individuale şi consolidate, pregătite în conformitate cu Standardele Financiare Internaţionale de Raportare, aşa cum au fost adoptate de Uniunea Europeană, pentru exerciţiul financiar încheiat la 31 decembrie 2016, însoţite de Raportul Anual al Consiliul de Administraţie la nivel individual şi consolidat şi de Raportul auditorului financiar;
3. Descărcarea de gestiune a administratorilor pentru exerciţiul financiar al anului 2016;
4. Aprobarea repartizării profitului și fixarea dividendului pe anul 2016
   1. *Propunerea Consiliului de Administrație*: Dividendul brut propus este de 0,73 lei/acțiune. Dividendele vor fi plătite în data de 30 mai 2017 și data plății amânate va fi 30 noiembrie 2017;
   2. *Propunerea acţionarilor Fondul Proprietatea şi Fondul de Pensii Adminstrat Privat NN:* Dividendul brut propus este de 1,045 lei/acţiune. Dividendele vor fi plătite în data de 30 mai 2017 și data plății amânate va fi 30 noiembrie 2017.
5. *Propunerea acţionarilor Fondul Proprietatea şi Fondul de Pensii Adminstrat Privat NN*: Mandatarea Consiliului de Administraţie al societăţii să întreprindă următoarele acţiuni:
6. Să analizeze posibilitatea aprobării de către acţionarii societăţii a distribuţiei suplimentare de dividende sau a altor elemente de capitaluri proprii, dobândirea propriilor acţiuni de către societate (atât prin operaţiuni de dobândire a propriilor acţiuni pe piaţă sau prin oferte publice de cumpărare) precum şi a oricăror alte acţiuni corporative la nivelul societăţii astfel încât:
   1. până la sfârşitul anului 2017 societatea să îşi reducă rata fondurilor proprii de nivel 1 la nivel consolidat (Tier 1) până la nivelul de 16,6%; şi
   2. până la sfârşitul trimestrului II al anului 2018 societatea să îşi reducă rata fondurilor proprii de nivel 1 (Tier 1) la nivel consolidat până la un nivel care să nu depăşească cu mai mult de 1% Cerinţa Globală de Capital (OCR) solicitată de Banca Naţională a României (dar în nici o situaţie indicatorul de solvabilitate nu va coborî sub nivelul minim legal solicitat de Banca Naţională a României).
7. În urma analizei realizate de către Consiliul de Administraţie potrivit hotărârii de la punctul a) de mai sus Consiliul de Administraţie va depune toate diligenţele necesare şi va convoca în cursul anului 2017 Adunarea Generală a Acţionarilor având pe ordinea de zi aprobarea de către acţionarii societăţii a măsurilor necesare în vederea atingerii obiectivelor stabilite la punctul a) de mai sus, incluzând dar fără a se limita la: dobândirea propriilor acţiuni de către societate, distribuţii suplimentare de dividende, distribuţii din rezervele societăţii, alte forme de distribuţie a capitalurilor proprii.
8. Începând cu anul 2018 şi în următorii ani Consiliul de Administraţie al societăţii va lua toate măsurile corporative necesare la nivelul societăţii pentru a reduce şi ulterior menţine rata fondurilor proprii de nivel 1 (Tier 1) la nivel de Grup la un nivel care să nu depăşescă cu mai mult de 1% Cerinţa Globală de Capital (OCR) solicitată de Banca Naţională a României, dar în nicio situaţie indicatorul de solvabilitate nu va coborî sub nivelul minim legal solicitat de Banca Naţională a României.
9. Aprobarea Bugetului de venituri şi cheltuieli pe anul 2017 şi a Programului de activitate pentru exerciţiul financiar al anului 2017;
10. Aprobarea remuneraţiei cuvenite administratorilor neexecutivi pentru exerciţiul financiar al anului 2017, precum şi a limitelor generale privind remuneraţiile suplimentare ale administratorilor şi remuneraţia directorilor;
11. *Propunerea acţionarilor Fondul Proprietatea şi Fondul de Pensii Adminstrat Privat NN:* Aplicarea metodei votului cumulativ pentru alegerea Consiliului de Administraţie.
12. *Dacă propunerea de la punctul 8 este aprobată de acţionari:* Alegerea membrilor Consiliului de Administraţie al societăţii cu aplicarea metodei votului cumulativ şi împuternicirea domnului Giovanni Luca SOMA, să semneze, în numele Băncii, Contractul de Administraţie cu membrii aleşi.

Numirea membrilor Consiliului de Administraţie se face sub condiţia obţinerii aprobării prealabile a Băncii Naţionale a României, conform dispoziţiilor legale în vigoare.

Durata mandatului de 4 ani începe să se calculeze de la data emiterii aprobării prealabile a Băncii Naţionale a României.

Lista candidaţilor:

* 1. Dl Giovanni Luca SOMA *(Președinte în funcție),*
  2. Dl Philippe Charles LHOTTE *(membru în funcție),*
  3. Dl Bernardo SANCHEZ INCERA *(membru în funcție),*
  4. Dl Jean-Luc André Joseph PARER *(membru în funcție),*
  5. Dl Petre BUNESCU *(membru în funcție),*
  6. Dl Ioan CUZMAN *(membru în funcție),*
  7. Dl Aurelian DOCHIA *(membru independent în funcție),*
  8. Dl Jean – Pierre Georges VIGROUX *(membru independent în funcție),*
  9. Dl Benoît Jean Marie OTTENWAELTER (*propunerea Consiliului de Administraţie),*
  10. Dl Cezary Krzysztof SMORSZCZEWSKI *(propunerea acţionarilor Fondul Proprietatea şi Fondul de Pensii Adminstrat Privat NN) .*

1. *Dacă propunerea de la punctul 8 este aprobată de acţionari:* Desemnarea administratorilor independenți din lista administratorilor aprobați la punctul 9 și care îndeplinesc criteriile de independență.

Lista candidaţilor la funcția de administratori independenți:

* 1. Dl Jean – Pierre Georges VIGROUX;
  2. Dl Aurelian DOCHIA.

1. *Dacă propunerea de la punctul 8 este respinsă de acţionari:*

Reînnoirea mandatului de administrator al domnului Jean-Luc André JosephPARER, pentru o perioadă de 4 ani, începând cu data de 18 octombrie 2017 şi împuternicirea domnului Giovanni Luca SOMA - Preşedinte al Consiliului de Administraţie al Băncii, să semneze, în numele Băncii, Contractul de administraţie cu acesta.

1. *Dacă propunerea de la punctul 8 este respinsă de acţionari:*

Alegerea pentru un mandat de 4 ani a unui administrator pe funcţia vacantă existentă în Consiliul de Administraţie şiîmputernicirea domnului Giovanni Luca SOMA - Preşedinte al Consiliului de Administraţie al Băncii, să semneze, în numele Băncii, Contractul de administraţie cu acesta.

Numirea este sub condiţia obţinerii aprobării prealabile a Băncii Naţionale a României, conform dispoziţiilor legale în vigoare.

Termenul de 4 ani al mandatului începe să se calculeze de la data emiterii aprobării prealabile a Băncii Naţionale a României.

Lista candidaţilor:

* 1. Dl Benoît Jean Marie OTTENWAELTER (*propunerea Consiliului de Administraţie*);
  2. Dl Cezary Krzysztof SMORSZCZEWSKI (*propunerea acţionarilor Fondul Proprietatea și Fondul de Pensii Adminstrat Privat NN*);

1. Numirea societăţii Ernst&Young Assurance Services SRL în calitate de auditor financiar al Băncii pentru anul financiar 2017 şi stabilirea duratei contractului de audit financiar;
2. Aprobarea datei de 8 mai 2017 ca ex date, conform art. 2 și 5 pct. 11 din Regulamentul nr. 6/2009 privind exercitarea anumitor drepturi ale acţionarilor în cadrul adunărilor generale ale societăţilor;
3. Aprobarea datei de 9 mai 2017 ca dată de înregistrare pentru identificarea acţionarilor care urmează să beneficieze de dividende sau alte drepturi și asupra cărora se răsfrâng efectele hotărârilor adunării generale ordinare a acţionarilor, conform art. 238 din Legea nr. 297/2004 privind piaţa de capital.

**ADUNAREA GENERALĂ EXTRAORDINARĂ A ACŢIONARILOR:**

1. Alegerea Doamnei Mariana DINU, acţionar al BRD –Groupe Societe Generale S.A., respectiv în lipsa acesteia a Doamnei Adina Ileana RĂDULESCU pentru a asigura secretariatul şedinţei Adunării Generale Extraordinare a Acționarilor;
2. Aprobarea modificării Actului Constitutiv al Băncii conform propunerilor din Anexa la prezentul Convocator, precum şi împuternicirea domnului Francois BLOCH, Director General al Băncii, să semneze Actul Adiţional şi forma actualizată a Actului Constitutiv;
3. Aprobarea datei de 8 mai 2017 ca ex date, conform art. 2 și 5 pct. 11 din Regulamentul CNVM nr. 6/2009 privind exercitarea anumitor drepturi ale acţionarilor în cadrul adunărilor generale ale societăţilor;
4. Aprobarea datei de 9 mai 2017 ca dată de înregistrare pentru identificarea acţionarilor asupra cărora se răsfrâng efectele hotărârilor adunării generale extraordinare a acţionarilor, conform art. 238 din Legea nr. 297/2004 privind piaţa de capital.

**Documentele aferente AGA**

Începând cu data de 15 martie 2017, convocatorul, textul integral al documentelor şi materialelor informative referitoare la problemele de pe ordinea de zi, documentele care urmează să fie prezentate adunărilor generale ordinară şi extraordinară ale acţionarilor şi proiectele de hotărâri pentru fiecare punct de pe ordinea de zi, precum şi lista cuprinzând informaţii cu privire la numele, localitatea de domiciliu şi calificarea profesională a persoanelor propuse pentru funcţia de administrator /reînnoirea mandatului de administrator, pot fi consultate pe website-ul Băncii ([www.brd.ro](http://www.brd.ro), Secţiunea Acţionari şi Investitori) atât în limba română, cât şi în limba engleză sau se pot obţine de către acţionari, de la Secretariatul General al Băncii (Turn BRD, Bd. Ion Mihalache nr. 1-7, cod 011171, sector 1, Bucureşti, tel. 021.301.61.31, 021.301.61.54, e-mail: [investor@brd.ro](mailto:investor@brd.ro)).

## Capitalul BRD – Groupe Société Générale S.A. este format din 696.901.518 acţiuni ordinare, fiecare acţiune deţinută dând dreptul la un vot în adunarea generală a acționarilor.

## **Propuneri ale acţionarilor cu privire la AGA**

Acţionarii reprezentând, individual sau împreună, cel puţin 5% din capitalul social, au dreptul:

1. de a introduce puncte noi pe ordinea de zi a adunărilor generale, cu condiţia ca fiecare punct să fie însoţit de o justificare sau de un proiect de hotărâre propus spre adoptare de adunările generale, până cel târziu la data de 31 martie 2017, ora17:00;
2. de a prezenta proiecte de hotărâre pentru punctele incluse sau propuse spre a fi incluse pe ordinea de zi a adunărilor generale, până cel târziu la data de 31 martie 2017, ora17:00.

Acţionarii au dreptul de a face alte propuneri pentru funcţia de administrator până la data de 31 martie 2017, ora 17:00. Propunerile vor fi însoţite de informaţii privind numele, localitatea de domiciliu şi calificarea profesională ale persoanelor propuse pentru funcţia respectivă.

Dacă va fi cazul, ordinea de zi revizuită va fi publicată în data de 7 aprilie 2017, în conformitate cu prevederile legale în vigoare.

De asemenea, acţionarii reprezentând, individual sau împreună, cel puţin 5% din capitalul social au dreptul de a propune aplicarea metodei votului cumulativ, cel mult o dată într-un exerciţiu financiar, pentru alegerea membrilor Consiliului de Administraţie, până cel târziu la data de 31 martie 2017, ora 17:00. În cazul în care solicitarea este făcută de acţionari care nu au deţineri semnificative, aplicarea acestei metode va fi supusă votului în cadrul adunării generale ordinare.

**Întrebări referitoare la AGA**

Fiecare acţionar are dreptul să adreseze întrebări privind punctele de pe ordinea de zi a adunărilor generale. Răspunsul se consideră ca fiind dat dacă informaţia pertinentă este disponibilă pe website-ul BRD, la Secţiunea Acţionari şi Investitori, în format întrebare-răspuns.

Pentru identificarea şi dovedirea calităţii de acţionar, persoanele care transmit propuneri sau care adresează întrebări vor anexa solicitării următoarele documente:

* o copie a actului de identitate a acţionarului persoană fizică[[1]](#footnote-1) / a reprezentantului legal al acţionarului persoană juridică/entitatea fără personalitate juridică.
* în cazul în care acţionarul/reprezentantul legal al acţionarului persoană juridică/entitate fără personalitate juridică nu se regăseşte în lista acţionarilor de la data de referinţă transmisă de Depozitarul Central, acţionarul trebuie să transmită suplimentar unul dintre următoarele documente:
* un extras de cont din registrul acționarilor, din care rezultă calitatea de acţionar şi numărul de acţiuni pe care le deţine, emis de Depozitarul Central sau, după caz, de către participanţii definiţi la art. 168 alin. (1) lit. b) din Legea nr. 297/2004, care furnizează servicii de custodie;
* documente care atestă înscrierea informaţiilor privind reprezentantul legal la Depozitarul Central/ participanţii definiți de art. 168 alin. (1) lit. b) din Legea nr. 297/2004.
* în cazul în care acţionarul persoană juridică/entitate fără personalitate juridică nu a furnizat Depozitarului Central informaţiile privind reprezentantul său (astfel încât acesta să se regăsească în Registrul acţionarilor furnizat de Depozitarul Central pentru data de referinţă), acesta trebuie să transmită suplimentar un certificat constatator eliberat de registrul comerţului / orice alt document emis de către o autoritate competentă din statul în care acţionarul este înmatriculat, care atestă calitatea de reprezentant legal a semnatarului propunerii / întrebărilor, emis cu cel mult 3 luni înainte de data publicării prezentului Convocator şi transmis în original sau copie conformă cu originalul.

Documentele care atestă calitatea de reprezentant legal întocmite într-o limbă străină, alta decât limba engleză, vor fi însoţite de o traducere, realizată de un traducător autorizat, în limba română sau în limba engleză. Nu este necesară legalizarea sau apostilarea documentelor întocmite într-o limbă străină.

Propunerile şi întrebările acţionarilor, precum şi documentele care atestă îndeplinirea condiţiilor pentru exercitarea acestor drepturi, vor fi transmise:

* fie sub forma unui document semnat olograf, în original – transmis prin poştă sau servicii de curierat la Turnul BRD (Bd. Ion Mihalache nr. 1-7, cod 011171, sector 1, Bucureşti – Secretariatul General), în plic închis, cu menţiunea scrisă în clar: “Pentru Adunările Generale ale Acţionarilor din 20 aprilie 2017 – Propuneri”, respectiv “Pentru Adunările Generale ale Acţionarilor din 20 aprilie 2017- Întrebări”;
* fie sub forma unui document semnat electronic cu semnătură electronică extinsă, conform Legii nr. 455/2001 privind semnatură electronică – prin e-mail la adresa [investor@brd.ro](mailto:investor@brd.ro), menţionând la subiect: “Pentru Adunările Generale ale Acţionarilor din 20 aprilie 2017 - Propuneri”, respectiv “Pentru Adunările Generale ale Acţionarilor din 20 aprilie 2017 - Întrebări”.

**Participarea la AGA**

Data de referinţă este 11 aprilie 2017*.* Numai acţionarii înscrişi la această dată în Registrul Acţionarilor, ţinut de Depozitarul Central, vor putea participa şi vota în cadrul Adunărilor Generale ale Acționarilor din data de 20 aprilie 2017.

Acţionarii pot participa la adunările generale direct sau pot fi reprezentaţi de către alte persoane (inclusiv de alte persoane decât acţionarii), pe bază de procură specială sau, după caz, de procură generală ori pot vota prin corespondenţă.

Calitatea de acţionar şi respectiv, în cazul acţionarilor persoane juridice sau al entităţilor fără personalitate juridică, calitatea de reprezentant legal al unui acţionar, se constată în baza listei acţionarilor de la data de referinţă, primită de Bancă de la Depozitarul Central.

a) Participare persoane fizice

Documentele necesare pentru participarea la AGA a acţionarilor persoane fizice sunt :

* dacă acţionarul se prezintă personal: actul de identitate;
* dacă acţionarul este reprezentat de o altă persoană: procura specială sau după caz, procura generală şi actul de identitate al reprezentantului.

b) Participare persoane juridice

Reprezentanţii acţionarilor persoane juridice îşi vor dovedi calitatea astfel:

(i) reprezentantul legal – în cazul în care acţionarul nu a furnizat Depozitarului Central informaţiile privind reprezentantul legal, cu un certificat constatator eliberat de registrul comerţului / orice alt document emis de către o autoritate competentă din statul în care acţionarul este înmatriculat legal, care îi atestă calitatea de reprezentant legal, emis cu cel mult 3 luni înainte de data publicării prezentului Convocator şi prezentat în original sau copie conformă cu originalul;

Documentele care atestă calitatea de reprezentant legal întocmite într-o limbă străină, alta decât limba engleză, vor fi însoţite de o traducere realizată de un traducător autorizat, în limba română sau în limba engleză. Nu este necesară legalizarea sau apostilarea documentelor întocmite într-o limbă străină.

(ii) persoana căreia i s-a delegat competenţa de reprezentare – în cazul în care acţionarul nu a furnizat Depozitarului Central informaţiile privind persoana căreia i s-a delegat competenţa de reprezentare, va prezenta procura specială sau după caz, procura generală semnată de reprezentantul legal al persoanei juridice respective şi documentul menţionat la punctul (i).

Persoana fizică, care se prezintă la AGA în calitate de reprezentant al unui acţionar persoană juridică, va fi identificată pe baza actului de identitate.

c) Alte prevederi

Persoana, căreia i s-a delegat competenţa de reprezentare, trebuie să aibă capacitate de exerciţiu.

Un acţionar poate desemna o singură persoană să îl reprezinte în prezenta AGA. Cu toate acestea, dacă un acţionar deţine acţiuni BRD în mai multe conturi de valori mobiliare, această restricţie nu îl va împiedica să desemneze un reprezentant separat pentru acţiunile deţinute în fiecare cont de valori mobiliare cu privire la AGA.

Un acționar poate desemna prin procură specială unul sau mai mulți reprezentanți supleanți, stabilind totodată şi ordinea în care aceștia își vor exercita mandatul.

O persoană care acţionează în calitate de reprezentant poate reprezenta mai mulţi acţionari, numărul acţionarilor astfel reprezentaţi nefiind limitat.

d) Pentru acţionarii reprezentaţi de o instituţie de credit care prestează servicii de custodie

În cazul în care un acţionar este reprezentat de o instituţie de credit care prestează servicii de custodie, aceasta va putea vota în adunarea generală a acţionarilor pe baza instrucţiunilor de vot primite prin mijloace electronice de comunicare, fără a mai fi necesară întocmirea unei împuterniciri speciale sau generale de către acţionar. Custodele votează în adunarea generală a acţionarilor exclusiv în conformitate şi în limita instrucţiunilor primite de la clienţii săi având calitatea de acţionari la data de referinţă.

e) Procurile şi formularele de vot prin corespondenţă

Începând cu data de 15 martie 2017, formularele de procuri speciale şi formularele de vot prin corespondenţă, atât în limba română, cât şi în limba engleză, se pot obţine de pe website-ul Băncii, Secţiunea Acţionari şi Investitori sau de la Secretariatul General al Băncii, situat la adresa menţionată mai sus la capitolul “Documente aferente AGA”.

## Procurile speciale / formularele de vot prin corespondentă vor fi însoţite:

## în cazul unui acţionar persoană fizică - de o copie a actului de identitate al acţionarului persoană fizică;

## în cazul unui acţionar persoană juridică - de o copie a actului de identitate al reprezentantului legal şi, în cazul în care acţionarul nu a furnizat Depozitarului Central informaţiile privind reprezentantul legal, documentul oficial care atestă calitatea de reprezentant legal pentru semnatarul procurii / formularului de vot prin corespondenţă, conform condiţiilor precizate mai sus, la punctul b) “Participare persoane juridice”.

Procura generală dată de un acţionar trebuie să fie valabilă pentru o perioadă care nu va depăşi 3 ani, permiţând reprezentantului său să voteze în toate aspectele aflate în dezbaterea adunărilor generale ale acţionarilor, inclusiv în ceea ce priveşte acte de dispoziţie.

Procura generală va putea fi acordată de acţionar, doar în calitate de client, unui intermediar conform art. 2 alin. (1) pct. 14 din Legea nr. 297/2004, cu modificările şi completările ulterioare sau unui avocat care nu se află într-o situaţie de conflict de interese, ce poate apărea în special în cazurile reglementate de art. 243 alin. (64) din Legea 297/2004 și va fi valabilă fără alte documente suplimentare referitoare la respectivul acţionar, dacă este semnată de respectivul acţionar şi este însoţită de o declaraţie pe propria răspundere, în original, semnată şi, după caz, ştampilată, de reprezentantul legal al intermediarului sau de avocatul care a primit împuternicirea de reprezentare prin procură generală, din care să reiasă că:

(i) procura este acordată de respectivul acţionar, în calitate de client, intermediarului sau după caz avocatului;  
(ii) procura generală este semnată de acţionar, inclusiv prin ataşare de semnătură electronică extinsă, dacă este cazul.

Procurile speciale sau generale / formularele de vot prin corespondenţă vor fi transmise în limba română sau limba engleză:

* fie sub forma unui document semnat olograf, în original, transmis prin poştă sau servicii de curierat la Turnul BRD (Bd. Ion Mihalache nr. 1-7, cod 011171, sector 1, Bucureşti – Secretariatul General), în plic închis, cu menţiunea scrisă în clar: “Pentru Adunările Generale ale Acţionarilor din 20 aprilie 2017 – Procură”, respectiv “Pentru Adunările Generale ale Acţionarilor din 20 aprilie 2017 – Formular de vot prin corespondenţă”;
* fie sub forma unui document semnat electronic cu semnătură electronică extinsă, conform Legii nr. 455/2001 privind semnatura electronică, prin e-mail la adresa [investor@brd.ro](mailto:investor@brd.ro), menţionând la subiect: “Pentru Adunările Generale ale Acţionarilor din 20 aprilie 2017 – Procură”, respectiv “Pentru Adunările Generale ale Acţionarilor din 20 aprilie 2017 – Formular de vot prin corespondenţă”.

Procurile speciale / formularele de vot prin corespondenţă vor trebui să conţină informaţiile prevăzute în formularele de procură specială / formularele de vot prin corespondență puse la dispoziţie de BRD, cu precizarea votului pentru fiecare punct de pe ordinea de zi.

Acţionarii sunt rugaţi să ţină cont de posibilitatea completării ordinii de zi a adunărilor generale, caz în care ordinea de zi revizuită va fi publicată în data 7 aprilie 2017. În această ipoteză, formularele de procuri speciale şi formularele de vot prin corespondenţă vor fi actualizate şi puse la dispoziţia acţionarilor în data de 7 aprilie 2017. De asemenea, dacă vor exista propuneri pentru aplicarea metodei votului cumulativ, formularele de procuri speciale şi formulare de vot prin corespondenţă vor fi actualizate şi puse la dispoziţia acţionarilor în data de 7 aprilie 2017.

Procura specială sau generală/formularul de vot prin corespondenţă trebuie să parvină băncii în original, semnate şi, după caz, ştampilate, până la data de 18 aprilie 2017, ora 09:00, sub sancţiunea pierderii exerciţiului dreptului de vot prin reprezentant / prin corespondenţă în adunările generale, conform prevederilor legii.

În cazul în care în data de 20 aprilie 2017 nu se întruneşte cvorumul prevăzut de lege, Adunarea Generală Ordinară şi/sau Adunarea Generală Extraordinară a Acţionarilor sunt convocate pentru data de 21 aprilie 2017, în acelaşi loc, la aceeaşi oră, cu aceeaşi dată de referinţă şi cu aceeaşi ordine de zi.

**Consiliul de Administraţie al BRD – Groupe Société Générale S.A.**

### Giovanni Luca SOMA

### Preşedinte

ANEXĂ

###### Modificarea şi completarea Actului Constitutiv al

###### BRD – Groupe Société Générale S.A.

1. *Se modifică şi se rescrie alineatul 4 al articolului 8, după cum urmează:*

„Structura acţionariatului la data de 31.01.2017 se prezintă astfel:

1. **Société Générale S.A**., cu sediul în Paris, Bd. Haussmann nr. 29, Franţa, persoană juridică franceză, înregistrată la Registrul Comerţului şi Societăţilor din Franţa cu numărul RCS Paris 55212022215342, deţine un număr de 419.313.688 acţiuni, reprezentând un aport la capitalul social de 60,1683 %, respectiv  419.313.688 lei;
2. **Fondul Proprietatea S.A.** cu sediul în Bucureşti, Str. Buzeşti nr. 78-80, Et. 7, sector 1, persoană juridică română, deţine un număr de 25.363.456 acţiuni, reprezentând un aport la capitalul social de 3,6395 %, respectiv 25.363.456 lei;
3. **Societatea de Investiţii Financiare Transilvania S.A**., cu sediul în Braşov, str. Nicolae Iorga nr. 2, jud. Braşov, persoană juridică română, deţine un număr de 22.846.379 acţiuni, reprezentând un aport la capitalul social de 3,2783 %, respectiv 22.846.379 lei;
4. **Fondul De Pensii Administrat Privat NN/NN Pensii S.A.F.P.A.P. SA,** cu sediul în Str. Costache Negri, nr 1-5, București, Sector 5, România, deţine un număr de 17.164.729 acţiuni, reprezentând un aport la capitalul social de 2,4630 %, respectiv 17.164.729 lei
5. **Societatea de Investiţii Financiare Oltenia S.A**., cu sediul în Craiova, Str. Tufănele, Bl. 313, jud. Dolj, persoană juridică română, deţine un număr de 15.137.850 acţiuni, reprezentând un aport la capitalul social de 2,1722 %, respectiv 15.137.850 lei;
6. **Societatea de Investiţii Financiare Banat - Crişana S.A**., cu sediul în Arad, str. Calea Victoriei nr. 33-35, jud. Arad, persoană juridică română, deţine un număr de 13.615.497 acţiuni, reprezentând un aport la capitalul social de 1,9537 %, respectiv 13.615.497 lei;
7. **Norges Bank,** cu sediul înBankplassen 2, P.O. BOX 1179 Sentrum, 010, 7 Oslo Norvegia,  deţine un număr de 13.268.655 acţiuni, reprezentând un aport la capitalul social de 1,9039 %, respectiv 13.268.655 lei;
8. **Fond de Pensii Administrat Privat Metropolitan Life** cu sediul în Bld. Lascar Catargiu, nr. 47-53, et. 4, București, Sector 1, România, deţine un număr de 11.435.641 acțiuni, reprezentând un aport la capitalul social de 1,6409 %, respectiv 11.435.641 lei;
9. **Aberdeen Global EM Makts Smaller COM FD,** cu sediul în 2b,Rue Albert Borschette L-1246 Luxembourg, deţine un număr de 7.070.954 acţiuni, reprezentând un aport la capitalul social de 1,0146 %, respectiv 7.070.954 lei
10. **Morgan Stanley Institutional Fund, Inc-Frontier Emerging Markets Portofolio** cu sediul în New York, 522 Fifth Avenue, USA, deţine un număr de 6.466.879 acţiuni, reprezentând un aport la capitalul social de 0,9279 %, respectiv 6.466.879 lei;
11. **Alţi acţionari persoane fizice** deţin împreună un număr de 22.811.594, reprezentând un aport la capitalul social de 3,2733 %, respectiv 22.811.594lei;
12. **Alţi acţionari persoane juridice** deţin împreună un număr de 122.406.196, reprezentând un aport la capitalul social de 17,5644 %, respectiv 122.406.196 lei**.**
13. *Se completează şi se rescrie articolul 28 alin. 5 astfel:*

„Deciziile se iau cu majoritatea administratorilor prezenţi personal sau reprezentaţi. *În caz de paritate de voturi, Preşedintele Consiliului de administraţie are votul decisiv.”*

1. *Se modifică Anexa la Actul Constitutiv al BRD- Groupe Société Générale S.A. cuprinzând lista membrilor Consiliului de Administraţie după cum urmează:*
2. se actualizează informaţiile privind domiciliul/reşedinţa unor administratori;
3. se radiază Domnul Didier Charles Maurice ALIX de la punctul 4 din Anexa ca urmare a încetării mandatului său prin deces;
4. se actualizează lista administratorilor, conform Hotărârilor Adunării Generale Ordinare a Acționarilor din data de 20.04.2017.

1. Actul de identitate este buletin de identitate / carte de identitate pentru cetăţenii români; paşaport / carte de identitate pentru cetăţenii Uniunii Europene; paşaport pentru cetăţenii străini non-UE. [↑](#footnote-ref-1)